[{"text_idx": "#000001", "text": "2003ko otsailaren 20an itxi zuen Guardia Zibilak, Espainiako Auzitegi Nazionalaren aginduz, 'Euskaldunon Egunkaria'. Eraso judizial hark izugarrizko lurrikara politikoa eragin zuen Euskal Herrian, eta jasotako elkartasuna eta gizartearen erantzuna ere tamaina berekoa izan zen."}, {"text_idx": "#000005", "text": "Eztabaida hori gertakari jakin batengatik sortu da (Garzonen auzipetzea). Soilik eskuin muturreko elkarte batek salatu duelako ezin da ezbaian jarri herri akusazioen egitekoa. Ingurumenaren aurkako erasoak edo nazioarteko krimenak epaitzeko orduan egin duten lana datorkit burura. Fiskaltzaren akusaziorik gabe aurrera egin dute gisa horretako hainbat auzik. Herri akusazioaren jarduna mugatu nahi badugu, horrek dakartzan ondorio guztiak aztertu behar ditugu, eta hori Parlamentuan egin beharko litzateke, giro lasai batean. Ez dira erabakiak hartu behar gertakari jakin batzuengatik."}, {"text_idx": "#000007", "text": "Balio handiko sententzia da, eta ezbaian dagoen Auzitegi Nazional horretan eman izanak balio erantsia ematen dio. Izan ere, prozesua nola tramitatu den aztertzen du sententziak, eta instrukzio fasean egin diren hutsak uzten ditu agerian. Oso garrantzitsua da gai hori, Espainiako zigor prozedurak daukan arazorik handienetakoa delako. Instrukzio faseak oso luzeak dira eta hori ez da epailearen arazo bat, lege arazo bat baizik, lege horiek gehiegizko boterea ematen diotelako instrukzio epaileari. Epaileak ez du maltzurkeriaz edo interesagatik luzatzen instrukzio fasea, baina gerta liteke erabaki batzuk beroan hartzea eta horrek eragina izatea instrukzioaren tramitazioan."}]